Jak juz osprawialach moj Papa jak poszol na pynzyjo to sie mu okropnie mierzlo i wynokwiol bele co, coby yno co robic. Wstowol dycki wczas rano kole szosty i zaczynol gospodarzyc. Przodzi wlaziol do badycimra i do hazla. Jak juz sie oblyk to wzion z byfyja stary mlynek do melynio kawy, siod se na stolku przi stole i tak blank pomalu, coby ani jedne ziorko niy slecialo na dylowka, sul do tego mlynka bonkawa. Potym pomalu krynciol kurblom i …zarozki piyknie wonialo we colkij kuchni. Jak szuflodka bola polno to wysul ta pomelono kawa do putnie i postawiol we zielonym emaliowanym zbonku woda na gaz. Jak zewrala, to nasul kawy do dwoch gorczkow, zalol wrzoncom wodom, poszol obudzic Mama a potym oba se siedzieli w kuchni i piyli ta swiyzo zaparzono kawa.
Jednego razu, a bolo to przed Dzieciontkiym, dostali my od tatowego kamrata ze wsi zywego kokota. Mama i Papa sie radowali, ale problym bol z tym, co zrobic w miyszkaniu w miescie ze zywym kokotym, kery bol przeznaczony na swionteczny obiod?
Mama zarozki pedziala, ze niy poradzi zabijac gowiedzi. Chopcy sie kajs nogle potraciyli i Papa ostol z tym zgorszyniym som. Ale co tam, przeca stary Bergmon se poradzi z takim kokocikym, coz to do niego? No i narychtowol szymel, na nim deska drzewiano, pod szymlym miska w rynce siykyrka i…na drugi dziyn musieli my pomalowac kuchnia. Okozalo sie, ze Papa jak ucion tymu kokotowi glowa to go potym pusciol a tyn zaczon sie szarpac i ciepac po colkij kuchni i oszpricowol krwiom colke sciany i meble.
Nigdy potym Papa niy brol sie za zabijanie gowiedzi na obiod. Jak Mama kupowala karpy na wilijo, to dycki kozala se je we sklepie zabic, bo sama niy poradziola tego zrobic, a Papa sie juz tego niy chytol.
Moj Papa bol starym szkaciorzym. Czynsto wieczorami siodol z moimi bracikami przi stole we izbie i yno sie slyszalo take karciane ausdruki: kontra! ryj! zup! bok! I potym kupa smiychu. Do tego wypiyli se po piwku i dziepiyro bolo im wesolo!
Na szkata przilaziyli tyz ujki – od Mamy braty. Jo sie radowalach jak nos odwiedzali, bo dycki dostowalach moc maszketow, a niyroz tyz jake kotloki do szpardolzy. Nojwiyncy dostowalach od mojego potka, ujka Izydora. Tyn mi fest przol, bo dycki chciol miec cera, a miol yno trzech synkow, i jak mie yno widziol, to mie dycki wysciskol, potym siyngol do kapsy, wyciongol 10 abo 20 zlotych, dowol mi je i padol: „kup se jaki bloblik”. To bol do mie majontek!
Od nojmlodszych lot spominom, jak Papa laziol do golacza, kery miol swoj gyszeft zarozki za rogym. Dycki zabiyrol mie ze sobom i jak juz bol fertig to sodzol mie na stolku przed zdrzadlym i golacz obsziczogol moj bubikopf. Jednego razu, a bolo mi sztyry lata, spytol sie mie tyn golacz, eli mom juz szaca, na co jo colkim powaznie odpedziala: jaaa…, a jak sie mie spytol, kaj on jest, to pedzialach: we wojsku. No bo prawie moj bracik zostol zabrany do wojska, a jo mu tak fest przola…
Tego golacza pamiyntom blank gynau, to bol taki maly, smiyszny chopek z glacom, dycki sie smiol i robiol blozny.
Niydaleko, zarozki wele kosciola bol taki park, kaj boly hustawki, karasol taki so sie trza bolo samymu rozkryncic, pioskownica i bele jake fizimatynta do kletrowanio. Jak bolo fajnie na dworze, to Papa sie tam zy mnom kludziol, sodzol na karasol i krynciol abo mie hustol, siodol na rancie od pioskownicy i pomogol mi robic babowki z piosku. Po drodze do tego parku bol sklep spozywczy, kaj Papa kupowol mi bombony abo jake kyjksy. Roz mialach pecha. Kupiol mi Papa tytka myntolowych, takich sztyrorogatych bombonow we papiorkach, kere okropnie rada jadlach. Jak my juz byli w parku to prziszly dwie siostry zakonne z colkom grupom bajtli z Domu Dziecka. Jako ze Mama i Papa dycki mie uczyli, ze mom sie dzielic z inkszymi, toz wzionach ta tytka bombonow i przodzi poczynstowalach te zakonnice, a potym wszystke bajtle. Zostaly mi dwa bombony!
Papa mie pochwolol, ze dobrze zrobiolach, i jak my szli nazod do dom, to kupiol mi nowo tytka bombonow.
Jaaaa…mie miol kto kupic maszkyty, ale tym bajtlom, kere miyszkaly niydaleko naszyj chalpy w Domu Dziecka niy bolo komu tego zrobic. To boly bajtle, kere nojczynscij boly siyrotami, niy mialy tego szczynscio miec Ojcow…i niy majom takich wspomniyn jak jo…
We tym starym mlynku moj Papa dycki rano mlol bonkawa, a na drugim obrozku gro w kuchni z mojimi bracikami w szkata.
Barbara Matusiewicz
szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn sot_Latn